ai4bharat/Pralekha huggingface dataset:
যুবওক্রীড়াবিষয়কমন্ত্রক
ক্রীড়া পরিকাঠামো ব্যবহারের সুযোগ-সুবিধা সকলের নাগালে আসায় ফিট ইন্ডিয়া অভিযানে নতুন গতি সঞ্চার
নয়াদিল্লি, ১৪ অক্টোবর, ২০১৯
ফিট ইন্ডিয়া অভিযানে আরও গতি সঞ্চারের লক্ষ্যে ক্রীড়াঙ্গণ সহ ক্রীড়া পরিকাঠামো নিখরচায় সকলের জন্য সুলভ করে তোলার সিদ্ধান্ত নিয়েছে কেন্দ্রীয় ক্রীড়া মন্ত্রক। মন্ত্রকের এই সিদ্ধান্তের ফলে আগামী পয়লা নভেম্বর থেকে দেশের সমস্ত খেলোয়াড় কোনও মাশুল ছাড়াই ক্রীড়া পরিকাঠামো ব্যবহারের সুবিধা পাবেন। স্পোর্টস অথরিটি অফ ইন্ডিয়ার কেন্দ্রগুলিতে আয়োজিত শিবির বাদে যে সমস্ত প্রশিক্ষকরা অ্যাথলিটদের প্রশিক্ষণ দিয়ে থাকেন, এবার থেকে তারাও নিখরচায় পরিকাঠামো ব্যবহারের সুযোগ পাবেন। ক্রীড়াঙ্গণ ও ক্রীড়া পরিকাঠামোর সুযোগ-সুবিধা আরও বেশি সংখ্যক মানুষের কাছে পৌঁছে দেওয়ার লক্ষ্যেই এই সিদ্ধান্ত নেওয়া হয়েছে। উদ্দেশ্য, দেশে এক ক্রীড়া সংস্কৃতি গড়ে তুলে ভারতীয়দের দৈনন্দিন জীবনে ফিটনেস-কে এক অভিন্ন অঙ্গ করে তোলা।
মন্ত্রকের এই সিদ্ধান্তের ফলে সাই – এর সঙ্গে যুক্ত নন এমন প্রশিক্ষকরাও নিখরচায় তাঁদের অ্যাথলিটদের প্রশিক্ষণ দিতে ক্রীড়া পরিকাঠামো ব্যবহারের সুযোগ-সুবিধা পাবেন। শর্ত, প্রত্যেক প্রশিক্ষকের অন্তত ১০ জন অ্যাথলিট থাকতে হবে। আগামী পয়লা নভেম্বর থেকে অনলাইনে একজন প্রশিক্ষক প্রশিক্ষণ শিবির আয়োজনের জন্য পরিকাঠামোর সুযোগ-সুবিধা গ্রহণে আবেদন জানাতে পারবেন। তবে, প্রশিক্ষক মনে করলে তাঁর অধীন অ্যাথলিটদের কাছ থেকে পরিকাঠামো ব্যবহারের সুযোগ-সুবিধা বাবদ ন্যূনতম মাশুল সংগ্রহ করতে পারেন। তরুণ অ্যাথলিটরাও, যাঁরা কোনও পেশাদার প্রশিক্ষকের সঙ্গে যুক্ত নন, প্রয়োজন-ভিত্তিতে তাঁরাও এ ধরনের পরিকাঠামো ব্যবহারের জন্য অনলাইনে আবেদন জানাতে পারেন।
বিভিন্ন ক্রীড়া সংগঠন এবং খেলোয়াড়দের নিখরচায় ক্রীড়া পরিকাঠামো ব্যবহারের ক্ষেত্রে সরকারের এ ধরনের সিদ্ধান্ত গ্রহণ সম্পর্কে জানাতে গিয়ে ক্রীড়া মন্ত্রী শ্রী কিরেণ রিজিজু বলেছেন, ফিট ইন্ডিয়া অভিযানের ব্যাপক প্রসারের জন্যই এই সিদ্ধান্ত। তিনি জানান, দেশে ক্রীড়া সংস্কৃতি ও অনুকূল বাতাবরণ গড়ে তুলতেই এই পদক্ষেপ। ‘দেশের সমস্ত ক্রীড়া সংগঠনের সঙ্গে আমাদের বৈঠক হয়েছে এবং এই সিদ্ধান্তে তাঁরা সকলেই খুশি। ইতিমধ্যেই কয়েকটি সংগঠন প্রতিযোগিতা বা লিগ আয়োজনের জন্য তাঁদের পরিকল্পনাপত্র জমা দিয়েছে। মন্ত্রকের উদ্দেশ্য আগামী তিন মাসে বর্তমান ক্রীড়া পরিকাঠামোর ব্যবহার আরও তিন গুণ বাড়ানো। আমি নিশ্চিত এই পদক্ষেপের ফলে না কেবল ফিটনেসের ব্যাপারে সচেতনতা বাড়বে, একই সঙ্গে আরও বেশি তরুণ ও প্রতিভাসম্পন্ন খেলোয়াড় খেলাধূলার প্রতি আকৃষ্ট হবে। ফলশ্রুতি-স্বরূপ, দেশ থেকে আরও বেশি সংখ্যায় তরুণ ও প্রতিভাসম্পন্ন খেলোয়াড়দের চিহ্নিত করাও সহজ হবে’।
CG/BD/SB
(Visitor Counter : 58
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে কেন্দ্রীয় সরকারের পক্ষ থেকে ৩৩ কোটি ৬৩ লক্ষেরও বেশি টিকার ডোজ সরবরাহ করা হয়েছে
আরও ৪৪ লক্ষের বেশি ডোজ সরবরাহ করা হবে
নয়াদিল্লি, ০২ জুলাই, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশে গত ২১ জুন থেকে সর্বজনীন কোভিড-১৯ টিকাকরণের নতুন পর্যায় শুরু হয়েছে। টিকার যোগানের ভিত্তিতে টিকাকরণ অভিযানের গতি ও পরিধি বেড়েছে। রাজ্য/কেন্দ্রশাসিত অঞ্চলগুলিকে আগাম টিকার ডোজ সরবরাহ করা হচ্ছে, যাতে তাঁরা টিকাকরণের পরিকল্পনা প্রস্তুত করতে পারে।
দেশ জুড়ে টিকাকরণ অভিযানের অঙ্গ হিসাবে ভারত সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকার ডোজ সরবরাহ করে আসছে। সর্বজনীন কোভিড-১৯ টিকাকরণ অভিযানের নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে তা বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করছে।
এখনও পর্যন্ত কেন্দ্রীয় সরকার ৩৩ কোটি ৬৩ লক্ষ ৭৮ হাজার ২২০টি টিকার ডোজ সরবরাহ করেছে। এছাড়াও, রাজ্যগুলি উৎপাদক সংস্থার কাছ থেকে সরাসরি টিকা সংগ্রহ করেছে। আজ সকাল ৮টা পর্যন্ত পাওয়া প্রাথমিক তথ্যানুযায়ী, অপচয় হওয়া টিকার ডোজ সহ ৩৩ কোটি ৭৩ লক্ষ ২২ হাজার ৫১৪টি টিকার ডোজ ব্যবহৃত হয়েছে। এদিকে আগামী তিন দিনে রাজ্য/কেন্দ্রশাসিত অঞ্চলগুলিকে ৪৪ আরও ৪৪ লক্ষ ৯০ হাজার টিকার ডোজ সরবরাহ করা হবে।
CG/BD/SB
(Visitor Counter : 141
স্বাস্থ্যওপরিবারকল্যাণমন্ত্রক
ভারতীয় চিকিৎসা গবেষণা পরিষদ এবং মার্কিন যুক্তরাষ্ট্রের ন্যাশনাল ইন্সটিটিউট অফ হেলথ ডিপার্টমেন্ট অফ হেলথ অ্যান্ড হিউম্যান সার্ভিসেস – এর ন্যাশনাল ইন্সটিটিউট অফ অ্যালার্জি এবং ইনফেকশন ডিজিজের প্রতিষ্ঠানের মধ্যে স্বাক্ষরিত সমঝোতাপত্রে মন্ত্রিসভার অনুমোদন
নয়াদিল্লি, ০৯ মার্চ, ২০২২
ভারতীয় চিকিৎসা গবেষণা পরিষদ  এবং মার্কিন যুক্তরাষ্ট্রের ন্যাশনাল ইন্সটিটিউট অফ হেলথ ডিপার্টমেন্ট অফ হেলথ অ্যান্ড হিউম্যান সার্ভিসেস – এর ন্যাশনাল ইন্সটিটিউট অফ অ্যালার্জি এবং ইনফেকশন ডিজিজের প্রতিষ্ঠানের মধ্যে, ভারত সরকারের  ১৯৬১’র দ্বিতীয় তফশিলের ৭   আইন অনুসারে, ২০২১ সালের সেপ্টেম্বর মাসে, স্বাক্ষরিত সমঝোতাপত্র সম্পর্কে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভাকে অবহিত করা হয়েছে।
স্বাক্ষরিত এই সমঝোতাপত্র অনুযায়ী, চেন্নাইয়ে আইসিএমআর – এর ন্যাশনাল ইন্সটিটিউট ফর রিসার্চ অন টিইবারকিউলোসিস  প্রতিষ্ঠানে মৌলিক ও সৃজনশীল গবেষণা, মহামারী, মেডিসিন, আণবিক জীব বিজ্ঞান, পতঙ্গ বিজ্ঞান, পরজীবী, রোগ-প্রতিরোধক ক্ষমতা এবং ভাইরাসের মতো ক্ষেত্রগুলিতে পারস্পরিক সহযোগিতা গড়ে তোলা হবে। সেইসঙ্গে, ক্রান্তীয় অঞ্চলে বিভিন্ন সংক্রামক রোগ-ব্যাধি প্রতিরোধ, রোগ-নির্ণয় এবং সঠিক চিকিৎসা-পদ্ধতির উপর গুরুত্ব দেওয়া হবে। সমঝোতাপত্র অনুযায়ী যক্ষ্মা, পরজীবী থেকে সংক্রমণ, এইচআইভি/এইডস্, অ্যালার্জিজনিত অসুস্থতা সহ অভিন্ন বৈজ্ঞানিক স্বার্থ সংশ্লিষ্ট রোগ-ব্যাধি প্রতিরোধে সহযোগিতা গড়ে তোলার উপর জোর দেওয়া হবে।
সম্পদের যোগানের উপর ভিত্তি করে সমঝোতাপত্র অনুযায়ী, বিভিন্ন গবেষণাধর্মী কাজে মার্কিন যুক্তরাষ্ট্র ও ভারত সরকার তহবিল সংস্থান করবে। এছাড়াও, গবেষণাধর্মী কাজকর্মে প্রয়োজনীয় সহায়তার অসরকারি, বেসরকারি ও অন্যান্য পক্ষের সক্রিয় অংশগ্রহণে অগ্রাধিকার দেওয়া হবে। প্রয়োজন-সাপেক্ষে উভয় পক্ষই সহযোগিতামূলক গবেষণাধর্মী কাজকর্মে তহবিল সংস্থান করতে পারবে।
দুই দেশের আইন, নিয়ম-নীতি, নীতি-নির্দেশিকা ও সংশ্লিষ্ট বিধি-ব্যবস্থা অনুসারে সমঝোতাপত্রের যাবতীয় কর্মকান্ড পরিচালিত হবে। তবে, এ ধরনের কর্মকান্ড পরিচালনার বিষয়টি সংশ্লিষ্ট ক্ষেত্রের কর্মী, মানবসম্পদ ও পর্যাপ্ত তহবিলের উপর নির্ভর করবে।
সমঝোতাপত্র অনুযায়ী, যৌথ গবেষণাধর্মী কর্মসূচিগুলিতে ভারতীয় বিজ্ঞানী/গবেষক/পড়ুয়াদের অস্থায়ী-ভিত্তিতে বা প্রকল্প অনুযায়ী কর্মসংস্থানের সুযোগ তৈরি হবে। এর ফলে, যক্ষ্মা ও অন্যান্য অসুখ-বিসুখ নিয়ন্ত্রণ তথা প্রতিরোধের বিভিন্ন আধুনিক পদ্ধতি ও দক্ষতা সম্পর্কে অবহিত হওয়ার সুযোগ ঘটবে।
উল্লেখ করা যেতে পারে, চেন্নাইয়ে গবেষণা ক্ষেত্রে একটি আন্তর্জাতিক মানের উৎকর্ষ কেন্দ্র স্থাপনের জন্য ২০০৩ সালে ভারত-মার্কিন যৌথ ঘোষণাপত্র স্বাক্ষরিত হয়েছিল। এই ঘোষণাপত্রের মেয়াদ প্রথমে বাড়িয়ে ২০০৮ এবং তারপর তা আরও বাড়িয়ে ২০১৭ সাল পর্যন্ত করা হয়। এখন এই ঘোষণাপত্রটির সমঝোতাপত্র হিসাবে নবীকরণ করা হয়েছে।
CG/BD/SB
(Visitor Counter : 99
গ্রামোন্নয়নমন্ত্রক
আধার-ভিত্তিক পেমেন্ট সিস্টেম -এর অগ্রগতি পর্যালোচনা এবং মজুরি প্রদানের যৌথ ব্যবস্থা
 ৩১ ডিসেম্বর, ২০২৩ পর্যন্ত বা পরবর্তী নির্দেশ জারি না হওয়া পর্যন্ত বাড়ানো হয়েছে
মন্ত্রক রাজ্যগুলিকে স্পষ্ট জানিয়েছে, সুবিধাভোগীদের আধার নম্বর পেশের জন্য অনুরোধ করা হবে, কিন্তু এর জন্য তাদের কাজ বাতিল করা যাবে না
নয়াদিল্লি, ৩০ অগাস্ট, ২০২৩
কেন্দ্রীয় সরকারের এটা নজরে এসেছে যে, সুবিধাভোগীদের ঘন ঘন ব্যাঙ্ক অ্যাকাউন্ট নম্বর পরিবর্তন করা এবং সেই নতুন অ্যাকাউন্ট নম্বর ঠিক সময়ে আপডেট না করার কারণে বহু ক্ষেত্রে সংশ্লিষ্ট ব্যাঙ্ক মজুরি দিতে অস্বীকার  করছে।
সংশ্লিষ্ট বিভিন্ন পক্ষের সঙ্গে পরামর্শ করে দেখা গেছে, এ ধরনের প্রত্যাখ্যান এড়ানোর সেরা উপায় হল, আধার পেমেন্ট ব্রিজ সিস্টেম , যেখানে ডাইরেক্ট বেনিফিট ট্রান্সফার -এর মাধ্যমে মজুরি প্রদান করা হয়। এই পদ্ধতি সুবিধাভোগীদের সঠিক সময়ে তাঁদের মজুরি পেতে সহায়ক হবে।
প্রকল্পের ডাটাবেসে একবার আধার নম্বর আপডেট করা হলে, জায়গা পরিবর্তন কিংবা ব্যাঙ্ক অ্যাকাউন্ট নম্বর বদল হলেও, সুবিধাভোগীকে অ্যাকাউন্ট নম্বর আপডেট করতে হয় না। আধার নম্বর সংযুক্তির ফলে সুবিধাভোগীর অ্যাকাউন্টে সরাসরি টাকা পৌঁছে যায়। যদি সুবিধাভোগীর একাধিক অ্যাকাউন্ট থাকে , তবে সুবিধাভোগীর একটি অ্যাকাউন্ট নম্বর বেছে নেওয়ার সুযোগ থাকছে।
ন্যাশনাল পেমেন্ট কর্পোরেশন অফ ইন্ডিয়া -র পরিসংখ্যান অনুযায়ী, আধার নম্বর সংযুক্ত ডিবিটি-র ক্ষেত্রে সাফল্যের হার ৯৯.৫৫ শতাংশ বা তার বেশি। আধার ভিত্তিক পেমেন্টের ক্ষেত্রে এই সাফল্যের হার প্রায় ৯৮ শতাংশ।
এপিবিএস ব্যবস্থা প্রকৃত সুবিধাভোগীকে তাদের প্রাপ্য টাকা পেতে সাহায্য করছে এবং সেই সঙ্গে ভুয়ো সুবিধাভোগীদের নিয়ে দুর্নীতি প্রতিরোধের ক্ষেত্রে এটি হাতিয়ার হয়ে উঠেছে। আধার-ভিত্তিক পেমেন্ট সিস্টেম -এর অগ্রগতি পর্যালোচনা এবং মজুরি প্রদানের যৌথ ব্যবস্থা  ৩১ ডিসেম্বর, ২০২৩ পর্যন্ত বা পরবর্তী নির্দেশ জারি না হওয়া পর্যন্ত বাড়ানো হয়েছে। সেইসঙ্গে মন্ত্রক রাজ্যগুলিকে স্পষ্ট জানিয়ে দিয়েছে, সুবিধাভোগীদের আধার নম্বর পেশের জন্য অনুরোধ করা হবে, কিন্তু এর জন্য তাদের কাজ বাতিল করা যাবে না। এবিপিএস-এর জন্য উপযুক্ত নয়, এই কারণ দেখিয়ে কোনও শ্রমিকের জব কার্ড বাতিল করা যাবে না।
মহাত্মা গান্ধী এনআরইজিএস প্রকল্পের অধীনে ২০১৭ সাল থেকে এপিবিএস চালু রয়েছে। দেশের মানুষের প্রায় সবার আধার নম্বর থাকায়, কেন্দ্রীয় সরকার এখন সুবিধাভোগীদের এবিপিএস ব্যবস্থার আওতায় এনেছে। এর ফলে এবিপিএস-এর সঙ্গে যুক্ত অ্যাকাউন্টে সরাসরি টাকা পৌঁছে যাবে, সেইসঙ্গে নিরাপদ এবং অনেক দ্রুততার সঙ্গে টাকা অ্যাকাউন্টে পৌঁছে যাবে।
১৪.৩৩ কোটি সক্রিয় সুবিধাভোগীর মধ্যে ১৩.৯৭ কোটির আধার রয়েছে। এদের মধ্যে ১৩.৩৪ কোটির আধার নম্বর যাচাই করা হয়েছে। বর্তমানে ৮১.৮৯ শতাংশ কর্মী এবিপিএস-এর জন্য যোগ্য বিবেচিত হয়েছেন। এ বছরের জুলাই মাসে এবিপিএস-এর মাধ্যমে ৮৮.৫১ শতাংশের মজুরি প্রদান করা হয়েছে।
মহাত্মা গান্ধী নারেগা প্রকল্পটি প্রয়োজনভিত্তিক এবং এর সঙ্গে বিভিন্ন আর্থিক বিষয়ও জড়িত। সুবিধাভোগীদের কথা বিবেচনা করে টাকা প্রদানের ক্ষেত্রে এবিপিএস পদ্ধতিকেই সেরা হিসেবে বেছে নেওয়া হয়েছে।
আধার ভিত্তিক পেমেন্ট ব্যবস্থায় সুবিধাভোগীর অ্যাকাউন্টে টাকা প্রদান করা হয়।
AC/MP/NS
(
যুবওক্রীড়াবিষয়কমন্ত্রক
লোকসভার অধ্যক্ষ শ্রী ওম বিড়লা তৃতীয় জাতীয় যুব সংসদ উৎসব ২০২২-এর সমাপ্তি ভাষণ দিয়েছেন
নয়াদিল্লি, ১১ মার্চ, ২০২২
লোকসভার অধ্যক্ষ শ্রী ওম বিড়লা আজ নতুন দিল্লিতে সংসদের সেন্ট্রাল হলে তৃতীয় জাতীয় যুব সংসদ উৎসব ২০২২-এর সমাপ্তি ভাষণ দিয়েছেন। কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ ঠাকুর, প্রতিমন্ত্রী শ্রী নিশিথ প্রামাণিক উপস্থিত ছিলেন।
অনুষ্ঠানে অংশগ্রহণকারীদের উদ্দেশে শ্রী বিড়লা জানান, জাতীয় যুব সংসদ একটি উদ্ভাবনী কর্মসূচি। যুবসম্প্রদায়কে সংসদীয় পদ্ধতি ও গণতান্ত্রিক প্রক্রিয়ার বিষয় বোঝানোর অন্যতম মাধ্যম হ’ল এটি। তরুণদের নতুন ভারত গড়ার প্রক্রিয়ায় অংশগ্রহণের জন্য উৎসাহিত করেন শ্রী বিড়লা। বিশ্ব জুড়ে দ্রুত পরিবর্তনের কথা উল্লেখ করে শ্রী বিড়লা যুবসম্প্রদায়কে এই পরিবর্তনের সঙ্গে খাপ খাইয়ে নেওয়ার আহ্বান জানান এবং সেই অনুযায়ী নিজেদের প্রস্তুত করে দেশকে এগিয়ে নিয়ে যেতে বলেন। তিনি জানান, দেশ যখন এগিয়ে যাচ্ছে, তরুণদের মেধা ও শক্তি দিয়ে উন্নয়ন, গণতন্ত্র এবং গণতান্ত্রিক প্রতিষ্ঠানকে শক্তিশালী করে তুলতে অবদান রাখতে হবে। ‘নেশন ফার্স্ট’ – এই ভাবনা তাদের অনুপ্রাণিত করবে বলেও মন্তব্য করেন তিনি। দেশকে স্বনির্ভর করে তোলার জন্য বৃহত্তর লক্ষ্যের দিকে এগিয়ে যেতে যৌথভাবে কাজ করা উচিৎ বলে তিনি জানান।
আইনসভার মর্যাদা ও সম্মান হ্রাস সম্পর্কে উদ্বেগ প্রকাশ করে শ্রী বিড়লা বলেন, এই আইনসভা হ’ল বিতর্ক ও আলোচনার মঞ্চ, বাধাদানের জায়গা নয়। তিনি বলেন, বিলগুলি নিয়ে সংসদে আলোচনা করা উচিৎ, যাতে সমাজের সকল শ্রেণী মানুষের আশা-আকাঙ্খাকে আইনের মাধ্যমে কার্যকরভাবে অন্তর্ভুক্ত করা যায়। রাষ্ট্রপতি ও রাজ্যপালের ভাষণে বাধা সংসদীয় ঐতিহ্যের জন্য অনুকূল নয় বলেও জানান তিনি। জনপ্রতিনিধিদের সভার মর্যাদা ও গরিমা বৃদ্ধিতে নিরলসভাবে কাজ চালিয়ে যাওয়া উচিৎ বলেও মন্তব্য করেন তিনি।
অনুষ্ঠানে কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ ঠাকুর বলেন, ভারতীয় গণতন্ত্রের ভবিষ্যৎ সত্যিই উজ্জ্বল। কারণ, যুবরা দেশের বিষয়ে, গণতন্ত্র এবং সেই সংক্রান্ত ব্যবস্থাপনায় সক্রিয় অংশগ্রহণ করে থাকেন। তরুণরা ইতিবাচক পরিবর্তনের জন্য উদ্ভাবনী চিন্তাভাবনা নিয়ে এগিয়ে আসছেন, যা দেশের গণতন্ত্রের পক্ষে উৎসাহব্যঞ্জক। তরুণদের এই আলোচনায় অংশগ্রহণের জন্য উচ্ছ্বাসও প্রকাশ করেন তিনি। শ্রী ঠাকুর বলেন, প্রধানমন্ত্রী নরেন্দ্র মোদী স্বচ্ছ ভারত অভিযান শুরু করেছিলেন, যাতে বিশ্ব দরবারে ভারতের মুখ আরও উজ্জ্বল হয়ে ওঠে।
এবারের এই জাতীয় যুব সংসদ উৎসব ২০২২ – এ প্রথম স্থান অধিকার করেছেন ভোপালের শ্রীমতী রাগেশ্বরী অঞ্জনা। দ্বিতীয় স্থান পেয়েছেন রাজস্থানের ডুঙ্গারপুরের শ্রী সিদ্ধার্থ যোশী এবং তৃতীয় স্থান দখল করেছেন ভাতিন্দার শ্রীমতী অমরপ্রীত কউর। শ্রী ওম বিড়লা এদিন বিজয়ীদের হাতে পুরস্কার তুলে দেন এবং সমস্ত অংশগ্রহণকারীদের শুভেচ্ছা জানান।
CG/SS/SB
(Visitor Counter : 370
কঞ্জ্যুমর এফিয়র্স, ফুদ প্রোসেসিং অমসুং পাব্লিক দিস্ত্রিব্যুসন মন্ত্রালয়
খরিফ মার্কেতিং সিজন ২০২০-২১গী মনুংদা পাঙথোকপা এম.এস.পি.গী থবক-থৌরমশিং
হৌজিক চত্থরিবা খারিফ মার্কেতিং সিজন  ২০২০-২১ অসিদা সরকারনা মমাংগী সিজন্দা পাঙথোকখিবগুম্না হৌজিক চৎনরিবা এম.এস.পি. স্কীমগী মখাদা লৌমীশিংদগী খরিফ ২০২০-২১গী মহৈ-মরোং লৈশিনবগী থবক লেপ্তনা চত্থরি।
খরিফ ২০২০-২১গী ওইনা ০৬.১২.২০২০ ফাওবদা পঞ্জাব, হরিয়ানা, উত্তর প্রদেশ, তেলঙ্গনা, উত্তরাখন্দ, তামিল নাদু, চন্দিগর, জম্মু অমসুং কাশ্মির, কেরেলা, গুজরাত, অন্ধ্র প্রদেশ, ওরিশা অমসুং মহারাস্ত্রগুম্বা লৈশিল্লিবা রাজ্যশিং অমসুং য়ু.তি.শিংদগী মপুং ফানা ফৌ লৈশিনবগী থবক চত্থদুনা এল.এম.তি. ৩৪৪.৮৬ লৈশিন্দুনা মমাংগী চহিদা লৈশিনখিবা এল.এম.তি. ২৮২.৬৬ অদুদগী ২২.০০% হেনখ্রে। পুন্না লৈশিনখিবা এল.এম.তি. ৩৪৪.৮৬ অসিগী মনুংদা পঞ্জাব খক্তদগী এল.এম.তি. ২০২.৭৭ ওইখি হায়রিবা অসি পুন্না লৈশিনখিবগী ৫৮.৭৯% ওইখি।
হৌজিক চত্থরিবা কে.এম.এস.কী লৈশিনবগী থবক থৌরমশিং অসিদগী এম.এস.পি.গী. শেনফম লুপা করোর ৬৫১১১.৩৪ ওইবগা লোয়ননা লৌমী লাখ ৩৫.০৩রোমদা কান্নবা ফংহনখ্রে।
মখা তানা, রাজ্যশিংদগী লাকপা প্রপোজেলদা য়ুম্ফম ওইরগা প্রাইজ সপ্পোর্ত স্কীম গী মখাদা খারিফ মার্কেতিং সিজন ২০২০গী তামিল নাদু, কর্নাতকা, মহারাস্ত্র, তেলঙ্গনা, গুজরাত, হরিয়ানা, উত্তর প্রদেশ, ওরিশা, রাজস্থান অমসুং অন্ধ্র প্রদেশ রাজ্যশিং অসিগীদমক হৱাই অমসুং থাও শুংবদা শিজিন্নবা মরুশিংগী এল.এম.তি. ৪৫.২৪ লৈশিনবগী অয়াবা পীখি। মখা তানা, অন্ধ্র প্রদেশ, কর্নাতকা, তামিল নাদু অমসুং কেরেলা রাজ্যশিং অসিগীদমক য়ুবী অকংবা গী এল.এম.তি ১.২৩ লৈশিন্নবা সেঙ্কসন তৌবগী অয়াবসু পীখি। অতোপ্পা রাজ্যশিং/য়ু.তি.শিংগী ওইনা পি.এস.এস.গী মখাদা হৱাইশিং, থাও শুংবদা শিজিন্নবা মরুশিং অমসুং য়ুবী অকংবা লৈশিন্নবগী প্রপোজেলশিং লাক্লবা মতমদা অয়াবা পীগনি মরমদি করিগুম্বা সেন্ত্রেল নোদেল এজেন্সীশিংনা রাজ্যনা খনবা প্রোক্যুরিং এজেন্সীশিং অসিগী খুত্থাংদা নোতিফাইদ তৌখিবা হর্বেসতিং পেরদ অসিগী মনুংদা হায়রিবা রাজ্যশিং/য়ু.তি.শিং অসিগী কৈথেলগী মমল অসি এম.এস.পি.দগী হন্থখ্রবদি হায়রিবা মহৈ-মরোংশিং অসি রেজিস্তর তৌরবা লৌমীশিংদগী হকথেংননা ২০২০-২১দা নোতিফাইদ তৌখিবা এম.এস.পি.দা হায়রিবা মহৈ মরোংশিং অসিগী এফ.এ.ক্যু. গ্রেদকী লৈশিনবা য়াগনি।
০৬.১২.২০২০ ফাওবদা সরকারনা মখোয়গী নোদেল এজেন্সীশিংগী খুত্থাংদা তামিল নাদু, মহারাস্ত্র, গুজরাত, হরিয়ানা অমসুং রাজস্থানগী লৌমী ৭৬০০২তা কান্নবা পীদুনা লুপা করোর ৭১৮.৫১গী এম.এস.পি. ওইবা মুং, উরাদ, লৈবাক হৱাই অমসুং নুং হৱাই এম.তি. ১৩৩৫৫০.৫৮ লৈশিনখি।
মসিগা চপ মান্ননা মমাংগী চহিদা কোপ্রা এম.তি ২৯৩.৩৪ লৈশিনখিবা অদুগা য়েংনবদা ০৬.১২.২০২০ ফাওবদা কর্নাতকা অমসুং তামিল নাদুগী লৌমী ৩৯৬১দা কান্নবা পীদুনা লুপা করোর ৫২.৪০গী এম.এস.পি. ওইবা য়ুবী অকংবা এম.তি. ৫০৮৯ লৈশিনখ্রে। খ্বাইদগী য়াম্না পুথোকপা রাজ্য অয়াম্বদা য়ুবী অকংবা অমসুং উরাদকী ওইনা মমলশিং অসি এম.এস.পি.গী মথক্তা লৈরি। খারিফকী হৱাইশিং অমসুং থাও শুংবদা শিজিন্নবা মরুশিং ফংবগী মতুং ইন্না মরী লৈনবা রাজ্যশিংনা লেপচবা তারিক্তগী হৌদুনা মরী লৈনবা রাজ্য/য়ু.তি. সরকারশিংনা লৈশিনবগী থবক পাংথোক্নবা মথৌ তাবা থৌরাংশিং লৌখৎপা হৌখ্রে।
এম.এস.পি.গী মখাদা লশিং মরু  লৈশিনবগী থবক থৌরমশিং অসি পঞ্জান, হরিয়ানা, রাজস্থান, মধ্য প্রদেশ, মহারাস্ত্র, গুজরাত, তেলঙ্গনা, অন্ধ্ প্রদেশ, ওরিশা অমসুং কর্নাতকা রাজ্যশিং অসিদা মপুং ফানা চত্থরি। ০৬.১২.২০২০ ফাওবদা লুপা করোর ১১০৮৪.৭৮ ওইবা লশিংগী বেল ৩৮৩২২৫৯ লৈশিন্দুনা লৌমী ৭৫০৭৭৯দা কান্নবা পীখ্রে।
সড়কপরিবহণওমহাসড়কমন্ত্রক
পরিকাঠামো গোষ্ঠীর বৈঠকে পৌরহিত্য করলেন নিতিন গড়করি
নয়াদিল্লী, ৭ জুলাই, ২০২০
কেন্দ্রীয় সড়ক পরিবহন, মহাসড়ক এবং অতিক্ষুদ্র, ক্ষুদ্র এবং মাঝারি শিল্পোদ্যোগ মন্ত্রী শ্রী নীতিন গড়করি আজ ভিডিও কনফারেন্সের মাধ্যমে পরিকাঠামো গোষ্ঠীর বৈঠকে পৌরহিত্য করেছেন। কেন্দ্রীয় রেল এবং বাণিজ্য মন্ত্রী শ্রী পীযুষ গোয়েল বন, পরিবেশ এবং জলবায়ু পরিবর্তন ও তথ্য সম্প্রচার, ভারি শিল্পমন্ত্রী শ্রী প্রকাশ জাওড়েকর এবং সড়ক পরিবহন ও মহাসড়ক প্রতিমন্ত্রী অবসরপ্রাপ্ত জেনারেল ভি কে সিং এই বৈঠকে যোগ দিয়েছিলেন। এর পাশাপাশি সড়ক পরিবহন ও মহাসড়ক, রেল বিদ্যুৎ, পরিবেশ, বন মন্ত্রক, রেল বোর্ড এবং জাতীয় সড়ক কর্তৃপক্ষের আধিকারিক ও মহারাষ্ট্র, গুজরাট, তামিলনাড়ু, কেরালা রাজ্য সরকারের প্রতিনিধিরা এতে যোগ দেন।
এদিনের বৈঠকে পরিকাঠামো প্রকল্পের বিষয়ে আলোচনা করা হয়। এছাড়াও অনেক প্রকল্পের কাজের জন্য বন দপ্তরের ছাড়ও মিলেছে। জাতীয় মহাসড়কের ওপর লেভেল ক্রসিংগুলি ঠিক করার বিষয়ে বৈঠকে আলোচনা হয়। এর কারণে অনেক সময়ে এ জন্য বড় দূর্ঘটনা ঘটে যাচ্ছে। এর পাশাপাশি রেলের সঙ্গে যৌথভাবে ৩০টি সড়ক প্রকল্পের কাজ বাকি রয়েছে। সেই কাজ দ্রুত সম্পন্ন করার বিষয়ে বৈঠকে আলোচনা হয়। আগামী দুদিনের মধ্যে এই আটকে থাকা সড়ক প্রকল্পের কাজের জটিলতা কেটে যাবে বলে রেলমন্ত্রী বৈঠকে আশ্বাস দিয়েছেন। এমনকি ১৮৭টি জায়গায় সড়ক প্রকল্পের কাজ অনুমোদিত হয়ে রয়েছে। সেগুলি দ্রুত সম্পন্ন করার বিষয়ে বৈঠকে আলোচনা হয়। একইসঙ্গে সড়ক প্রকল্পের কাজে অনেক ক্ষেত্রেই গাছ কাটার প্রয়োজন হয়ে পড়ছে। এ বিষয়ে বন দপ্তরের সঙ্গে আলোচনা করে উপযুক্ত সমাধানের পথ বার করার বিষয়ে আলোচনা হয় বৈঠকে।
শ্রী নিতিন গড়করি বিভিন্ন মন্ত্রকের আধিকারিকদের মধ্যে বৈঠকের মাধ্যমে সমন্বয় বজায় রেখে কাজ এগিয়ে নিয়ে যাওয়ার বিষয়ের ওপর জোর দেন। তিনি রেল বোর্ডের চেয়ারম্যান এবং সড়ক পরিবহন ও মহাসড়ক মন্ত্রকের আধিকারিকদের মধ্যে প্রতি মাসে একটি করে বৈঠকে বসার আহ্বান জানান। কেন্দ্রীয় মন্ত্রী বলেন, এর ফলে রেল এবং সড়ক মন্ত্রকের মধ্যে যে সমস্যা রয়েছে তা দ্রুত সমাধান হবে। পরিবেশ মন্ত্রী শ্রী জাওড়েকর সড়ক প্রকল্পের কাজে সংশ্লিষ্ট মন্ত্রকের আধিকারিকদের সঙ্গে সমন্বয় বজায় রেখে কাজ করার আহ্বান জানান। এতে সময় ও অর্থ দুটিই সাশ্রয় হবে বলে তিনি মন্তব্য করেন। বৈঠকে উপস্থিত কেন্দ্রীয় মন্ত্রী পীযূষ গোয়েল বলেন, শ্রী গড়করি পরিকাঠামো ক্ষেত্রে উন্নয়নের জন্য যে উদ্যোগ গ্রহণ করেছেন তা প্রশংসনীয়। বৈঠকে কেন্দ্রীয় সড়ক পরিবহন ও মহাসড়ক প্রতিমন্ত্রী অবসরপ্রাপ্ত জেনারেল ভি কে সিং এই বৈঠক ফলপ্রসূ হয়েছে বলে জানান।
(CG/SS/NS
সারওরসায়নমন্ত্রক
লকডাউনের সময় প্রধানমন্ত্রী ভারতীয় জনঔষধি কেন্দ্রগুলি হোয়াটসঅ্যাপ ও ই-মেলে ওষুধপত্র সরবরাহের অর্ডার গ্রহণ করছে
নয়াদিল্লি, ০৫ মে, ২০২০
লকডাউনের সময় প্রধানমন্ত্রী ভারতীয় জনঔষধি কেন্দ্রগুলি হোয়াটসঅ্যাপ ও ই-মেলে চিকিৎসকের প্রেসক্রিপশন আপলোডের ভিত্তিতে প্রয়োজনীয় ওষুধপত্র রোগীর বাড়িতে পৌঁছে দিচ্ছে। প্রযুক্তিকে কাজে লাগিয়ে রোগীদের স্বার্থে এই পরিষেবা শুরু হয়েছে। কেন্দ্রীয় রসায়ন ও সার মন্ত্রী জনঔষধি কেন্দ্রগুলির এই উদ্যোগের প্রশংসা করে বলেছেন, বহু জনঔষধি কেন্দ্র হোয়াটসঅ্যাপের মতো সোশ্যাল মিডিয়াকে কাজে লাগিয়ে রোগীর কাছে অত্যাবশ্যক ওষুধ পৌঁছে দিচ্ছে। এই উদ্যোগ নিঃসন্দেহে প্রশংসনীয়।
বর্তমানে দেশের ৭২৬টি জেলায় ৬ হাজার ৩০০-রও বেশি জনঔষধি কেন্দ্র রয়েছে। এই জনঔষধি কেন্দ্রগুলি থেকে বাজারদরের তুলনায় ৫০ থেকে ৯০ শতাংশ কম মূল্যে গুণগতমানের ওষুধ পাওয়া যাচ্ছে। এপ্রিল মাসে এই কেন্দ্রগুলির আর্থিক লেনদনের পরিমাণ ছিল প্রায় ৫২ কোটি টাকা। ভারতীয় ডাকবিভাগ প্রত্যন্ত অঞ্চলে থাকা জনঔষধি কেন্দ্রগুলির ওষুধপত্র পৌঁছে দিচ্ছে।
লকডাউনের সময় যে কোনও বাধা-বিপত্তি দূর করতে রাষ্ট্রায়ত্ত ফার্মা সংস্থাগুলিকে নিয়ে গঠিত কার্যালয়ের আধিকারিকরা সুষ্ঠু সরবরাহের জন্য প্রতিটি রাজ্যের সঙ্গে যোগাযোগ রেখে চলেছে। এছাড়াও, একটি হেল্পলাইন নম্বর চালু করা হয়েছে, যাতে গ্রাহক ও জনঔষধি কেন্দ্রের কর্মীদের যে কোনও সমস্যার সমাধান করা যায়।
(CG/BD/SB
বিজ্ঞানওপ্রযুক্তিমন্ত্রক
শহরাঞ্চলের কঠিন বর্জ্য ব্যবস্থাপনার উপর সিএসআইআর – সিএমইআরআই প্রথম দক্ষতা বিকাশ কর্মসূচী
কলকাতা, ১৩ই ফেব্রুয়ারী, ২০২১
দুর্গাপুর ভিত্তিক বিজ্ঞান ও কারিগরি গবেষণা পরিষদের অধীনস্থ সিএমইআরআই, শহরাঞ্চলে বর্জ্য ব্যবস্থাপনার উপর তিন দিনের একটি প্রশিক্ষণ কর্মসূচীর আয়োজন করেছিল। সদ্য বর্জ্য পদার্থ এবং পুরানো বর্জ্য পদার্থের স্বয়ংক্রিয়ভাবে পৃথক করার উপর বিশেষ ধরণের প্রযুক্তি যুবক – যুবতীদের জানানোই এই কর্মসূচীর উদ্দেশ্য ছিল। তিন দিনের এই কর্মসূচী আজই ছিল শেষ দিন। বিহারের গয়ার সাউথ বিহার সেন্ট্রাল ইউনিভার্সিটির ছাত্র – ছাত্রীরা এই কর্মশালায় যোগ দিয়েছিলেন।
দুর্গাপুর ভিত্তিক বিজ্ঞান ও কারিগরি গবেষণা পরিষদের অধীনস্থ সিএমইআরআই-এর, শহরাঞ্চলে বর্জ্য ব্যবস্থাপনার উপর তিন দিনের প্রশিক্ষণ কর্মসূচীর শেষে অংশগ্রহণকারীদের শংসাপত্র দেওয়া হচ্ছে
কর্মশালার শেষে সমাপ্তি অধিবেশনে সিএসআইআর – সিএমইআরআই –এর নির্দেশক অধ্যাপক  হরিশ হিরানী জানিয়েছেন, ভারতে প্রতিবছর বিপুল পরিমাণে বর্জ্য পদার্থ সংগ্রহ করা হয়। এই বর্জ্য পদার্থ রাখার জায়গা কমে আসছে। এছাড়াও এখান থেকে যথেষ্ট দূষণ সৃষ্টি হয়। এই ধরণের বর্জ্য ব্যবস্থাপনায় জনসাধারণকে যুক্ত করা সব থেকে ভালো উপায়। সাধারণ বর্জ্য ব্যবস্থাপনা বিভিন্ন কলেজ, বিশ্ববিদ্যালয়ে শেখানো হয়। কিন্তু এক্ষেত্রে হাতে – কলমে শিক্ষাদানের খামতি থাকে। সিএমইআরআই, ১৭ জন ছাত্র – ছাত্রীকে মেশিনের সাহায্যে শহরাঞ্চলের বর্জ্য পদার্থ ব্যবস্থাপনার প্রশিক্ষণ দিয়েছে। ছাত্র – ছাত্রীরা বিভিন্ন বিষয় নিয়ে প্রশিক্ষণের সময় প্রশ্ন করেছেন।
কর্মসূচীতে অংশগ্রহণকারীরা জানিয়েছেন, বর্জ্য পদার্থের ফলে পরিবেশে কি ধরণের প্রভাব পড়ে, সেবিষয়ে তারা ওয়াকিবহাল। বর্জ্য ব্যবস্থাপনার ক্ষেত্রে একটি নিরাপদ এবং স্থিতিশীল ব্যবস্থাপনার প্রয়োজন। আর এবিষয়ে জানতে এই ছাত্র – ছাত্রীদের উৎসাহ যথেষ্ট নজরে এসেছে। ইঁট, বিশেষ ধরণের নির্মাণের জন্য চিপস, জৈব গ্যাস, জৈব সার, প্লাস্টিকের থেকে তরল জ্বালানী – এই সব বর্জ্য পদার্থ থেকে পাওয়া যায়। চক্রাকারে অর্থনৈতিক কাজকর্ম আবর্তিত হওয়ার মাধ্যমে সম্পদের সর্বোচ্চ ব্যবহার করা সম্ভব। অনুষ্ঠানে ছাত্র – ছাত্রীরা প্রযুক্তি ব্য়বহারের মধ্য দিয়ে বর্জ্য পদার্থ কিভাবে জনবহুল এলাকায় পুনর্ব্যবহার সম্ভব সেবিষয়ে প্রশ্ন তোলেন। যে সমস্ত ছাত্র – ছাত্রীরা দক্ষতা বিষয়ক এই পাঠক্রমে অংশগ্রহণ করেছেন, অধ্যাপক হিরানী তাদের সকলকে শংসাপত্র দিয়েছেন।
তৃণমূল স্তরে প্রয়োগ করার মতো বিভিন্ন প্রযুক্তি সিএসআইআর – সিএমইআরআই কিভাবে উদ্ভাবন করেছে, কর্মশালায় সেবিষয়ে সংবাদমাধ্যমের কর্মীরা জানতে চান। অধ্যাপক হিরানী জানান, তাঁরা বিজ্ঞান ও প্রযুক্তির জন্য নিরলস কাজ করে যাছেন। এক্ষেত্রে মূল ইঞ্জিনিয়ারিং নীতিগুলি মেনে চলা হয়ে। প্রতিষ্ঠানের দুর্গাপুরের গবেষণাগার স্থিতিশীল পরিবেশ বান্ধব বিভিন্ন উদ্যোগ গ্রহণ করেছে। অধ্যাপক হিরানী জানিয়েছেন, এই ধরণের প্রযুক্তির প্রচারের জন্য সংবাদ মাধ্যমের সাহায্য অত্যন্ত গুরুত্বপূর্ণ। এর ফলে আত্মনির্ভর ভারত অভিযানও সফল হবে।
রাষ্ট্রপতিরসচিবালয়
রাষ্ট্রপতি ৩-৬ জুন উত্তরপ্রদেশ সফর করবেন
নতুনদিল্লি, ২রা জুন , ২০২২
রাষ্ট্রপতি শ্রী রামনাথ কোভিন্দ, ৩রা থেকে ৬ই জুন উত্তর প্রদেশ সফর করবেন।
সফরকালে ৩রা জুন রাষ্ট্রপতি তাঁর নিজের গ্রাম কানপুর দেহাতের পারাউখে এক জনসভায় ভাষণ দেবেন। প্রধানমন্ত্রী এই অনুষ্ঠানে উপস্থিত থাকবেন।
রাষ্ট্রপতি চৌঠা জুন কানপুরে মার্চেন্ট চেম্বার অফ উত্তর প্রদেশের ৯০ বছর পূর্তি উপলক্ষ্যে আয়োজিত অনুষ্ঠানে বক্তব্য রাখবেন। ওই দিন তিনি গোরখপুরের গীতাপ্রেসের শতবার্ষিকী উদযাপন অনুষ্ঠানে যোগ দেবেন।
শ্রী কোভিন্দ ৫ই জুন মাঘরে সন্ত কবির দাসকে শ্রদ্ধা জানাবেন এবং সন্তকবির অ্যাকাডেমি এন্ড রিসার্চ সেন্টার ও স্বদেশ দর্শন যোজনার উদ্বোধন করবেন ।
সফরের শেষ দিন অর্থাৎ ৬ই জুন তিনি উত্তর প্রদেশ বিধান মন্ডলে উভয় কক্ষের যৌথ অধিবেশনে ভাষণ দেবেন।
CG/CB/ SFS
(Visitor Counter : 93
ক্রেতা, খাদ্যএবংগণবন্টনমন্ত্রক
প্রাকৃতিক বিপর্যয়ের ক্ষেত্রে কেন্দ্র অতিরিক্ত খাদ্যশস্য বরাদ্দ করে
নতুন দিল্লি, ১০ ডিসেম্বর, ২০২১
বর্তমান নিয়ম অনুযায়ী প্রাকৃতিক দুর্যোগের ক্ষেত্রে প্রাপ্ত অনুরোধ অনুযায়ী রাজ্য ও কেন্দ্রশাসিত অঞ্চল গুলিতে চাহিদা অনুযায়ী তিন মাসের খাদ্যশস্য বরাদ্দ করা যেতে পারে, যাতে ত্রাণ ব্যবস্থা ক্ষতিগ্রস্ত না হয়। তবে তিন মাসের পরের দাবিগুলির জন্য সেই প্রস্তাব অবশ্যই কৃষি ও কৃষক কল্যাণ মন্ত্রক এবং স্বরাষ্ট্র মন্ত্রকের দ্বারা সুপারিশ করা উচিত। গম ও চালের জন্য যথাক্রমে ন্যূনতম সহায়ক মূল্য বরাদ্দ করা হয়। তবে খাদ্যশস্য বিতরণের দায়িত্ব সংশ্লিষ্ট রাজ্য ও কেন্দ্রশাসিত অঞ্চল গুলির সরকারের ওপর বর্তায়।
বিগত তিন বছরে রাজ্য ও কেন্দ্রশাসিত অঞ্চল গুলিতে প্রাকৃতিক দুর্যোগের কারণে খাদ্যশস্য বরাদ্দের পরিমাণ দেওয়া হয়েছে।
আজ রাজ্যসভায় এক লিখিত প্রশ্নের জবাবে কেন্দ্রীয় ক্রেতা,খাদ্য এবং গণবণ্টন মন্ত্রকের প্রতিমন্ত্রী শ্রীমতী সাদ্ধি নিরঞ্জন জ্যোতি এই তথ্য জানিয়েছেন।
CG/ SB
(Visitor Counter : 76
স্বরাষ্ট্র মন্ত্রক
ঘূর্ণিঝড় বায়ু’র মোকাবিলায় ক্যাবিনেট সচিবের পৌরহিত্যে এনসিএমসি-র বৈঠক
ক্যাবিনেট সচিব শ্রী প্রদীপ কুমার সিনহা’র পৌরহিত্যে জাতীয় বিপর্যয় ব্যবস্হাপনা কমিটি-এনসিএমসি ঘূর্ণিঝড় বায়ু’র মোকাবিলায় গতকাল একটি বৈঠক করে।
আবহাওয়া দপ্তরের পূর্বাভাস অনুযায়ী এই ঘূর্ণিঝড় ১৩ জুন গুজরাট উপকূলের পোরবন্দর এবং মাহুবার মধ্যবর্তী অঞ্চলে ঘন্টায় ১১০-১২০ থেকে ১৩৫ কিলোমিটার বেগে প্রবল গতিতে আছড়ে পড়বে। এরফলে গুজরাটের উপকূলবর্তী জেলাগুলিতে প্রবল বৃষ্টিপাতের সম্ভাবনা রয়েছে। যারফলে দ্বারকা, পোরবন্দর, জুনাগড়, দিউ, গির, সোমনাথ, আমরেলি এবং ভাবনগর জেলার নিচু এলাকা প্লাবিত হতে পারে। আবহাওয়া দপ্তর সংশ্লিষ্ট এলাকার প্রশাসনকে নিয়মিত বিজ্ঞপ্তি জারি করছে।
গুজরাটের মুখ্যসচিব এবং দমন ও দিউ-এর প্রশাসকের পরামর্শদাতা ঘূর্ণিঝড় মোকাবিলায় কি কি ব্যবস্হা নেওয়া হয়েছে সে বিষয়ে এনসিএমসি-কে বিস্তারিত জানিয়েছেন। গুজরাটের মুখ্যসচিব বলেছেন, উপকূলবর্তী এলাকা থেকে প্রায় ২ লক্ষ ৮০ হাজার লোককে নিরাপদ স্হানে সরিয়ে নিয়ে যাওয়া হবে। এছাড়া সাইক্লোনের বিষয়ে প্রয়োজনীয় ঘোষনা সংবাদমাধ্যম এবং এসএমএস-এর মাধ্যমে জানানোর ব্যবস্হা করা হয়েছে।
মুখ্যসচিব সংশ্লিষ্ট প্রশাসকদের ঘূর্ণিঝড়ে সম্ভাব্য ক্ষতিগ্রস্হ এলাকা থেকে লোকজনকে নিরাপদ স্হানে সরিয়ে নিয়ে যাওয়ার নির্দেশ দিয়েছেন। এছাড়া, প্রয়োজনীয় খাদ্য, পানীয় জল এবং ওষুধপত্র পর্যাপ্ত পরিমানে মজুত করতে বলা হয়েছে।
জাতীয় বিপর্যয় মোকাবিলা বাহিনী গুজরাটে ৩৫টি এবং দিউ-এ চারটি দলকে মোতায়েন রেখেছে। রাজ্য বিপর্যয় মোকাবিলা বাহিনী, সেনাবাহিনী, উপকূল বাহিনী এবং বিএসএফ-কে সতর্ক অবস্হায় রাখা হয়েছে। কেন্দ্রীয় স্বরাষ্ট্র মন্ত্রক, সংশ্লিষ্ট রাজ্য সরকার এবং কেন্দ্রীয় সংস্হাগুলির সঙ্গে যোগযোগ রেখে চলেছে।
গুজরাট এবং দমন ও দিউ-এর মুখ্যসচিব এবং পদস্হ আধিকারিকরা ভিডিও কনফারেন্সের মাধ্যমে এনসিএমসি-র ঐ বৈঠকে যোগ দিয়েছিলেন। কেন্দ্রীয় স্বরাষ্ট্র মন্ত্রক, জাহাজ, রেল, বিদ্যুৎ, টেলি-যোগাযোগ, প্রতিরক্ষা, মৎস পালন, আবহাওয়া এবং জাতীয় বিপর্যয় মোকাবিলা বাহিনীর আধিকারিকরা বৈঠকে যোগ দেন।
CG/CB/NS/… 12 June, 2019…
(Visitor Counter : 46